b'\n_START_ARTICLE_\nKammervann\n_START_PARAGRAPH_\nKammervann (latin: humor aqueus) er en gjennomsiktig, gelatin\xc3\xb8s v\xc3\xa6ske som ligner p\xc3\xa5 blodplasma, men som inneholder lave proteinkonsentrasjoner. Den blir skilt ut fra str\xc3\xa5lelegemet, en struktur som st\xc3\xb8tter \xc3\xb8yets linse. V\xc3\xa6sken finnes i det fremre og bakre \xc3\xb8yekammeret, rommet mellom linsen og hornhinnen. Den m\xc3\xa5 ikke forveksles med glasslegemet, som finnes i den store \xc3\xb8yehulen bak linsen.\n_START_SECTION_\nProduksjon og drenasje\n_START_PARAGRAPH_\nKammervann blir skilt ut i det bakre \xc3\xb8yekammeret av str\xc3\xa5lelegemet, mer spesifikt det ikke-pigmenterte epitelet i str\xc3\xa5lelegemet (pars plicata). Den flyter gjennom den smale kl\xc3\xb8ften mellom fremsiden av linsen og baksiden av regnbuehinnen, gjennom pupillen og ut i det fremre \xc3\xb8yekammeret, og drenerer ut av \xc3\xb8yet gjennom trabekelverket. Den g\xc3\xa5r videre inn i Schlemms kanal p\xc3\xa5 en av to m\xc3\xa5ter. Enten direkte gjennom vannvenene til episkleralvenene, eller indirekte gjennom samlekanalene til episkleralvenene via det intrasklerale pleksus og videre ut i venene i \xc3\xb8yehulen. 5-alfa-dihydrokortisol er et enzym som blir hemmet av 5-alfa-reduktasehemmere, og som muligvis spiller en rolle i produksjonen av kammervann.\n_START_SECTION_\nDrenasje\n_START_PARAGRAPH_\nKammervann blir laget kontinuerlig av cili\xc3\xa6rprosessene, og produksjonsraten m\xc3\xa5 balanseres slik at drenasjen er like stor som produksjonen. Sm\xc3\xa5 variasjoner i produksjon og avl\xc3\xb8p kan ha store innvirkninger p\xc3\xa5 den intraokul\xc3\xa6re tensjonen. Dreneringsruta for kammervannet g\xc3\xa5r f\xc3\xb8rst gjennom det bakre \xc3\xb8yekammeret, f\xc3\xb8r den renner ut gjennom et smalt rom mellom den bakre regnbuehinnen og den fremre \xc3\xb8yelinsen. Det smale rommet \xc3\xb8ker motstanden, f\xc3\xb8r kammervatnet flyter gjennom pupillen og ut i det fremre \xc3\xb8yekammeret. Kammervannet flyter videre ut gjennom trabekelverket og inn i Schlemms kanal (en kanal ved hornhinneranden; grensa mellom hornhinnen og sklera, som omslutter hornhinna). Den flyter s\xc3\xa5 gjennom 25\xe2\x80\x9430 samlekanaler og inn i episkleralvenene. Den st\xc3\xb8rste motstanden oppst\xc3\xa5r i trabekelverket, og det er her storparten av ustr\xc3\xb8mmingen g\xc3\xa5r. De indre veggene i kanalen er veldig delikate, og det h\xc3\xb8ye trykket i \xc3\xb8yet s\xc3\xb8rger for at v\xc3\xa6ska blir filtrert. Den andre dreneringsruten g\xc3\xa5r gjennom den uveosklerale drenasjen og er uavhengig av den intraokul\xc3\xa6re tensjonen. Bare en liten del (5\xe2\x80\x9410%) av kammervannet renner gjennom dette avsl\xc3\xb8pet._NEWLINE_V\xc3\xa6sken er oftest 15 mmHg over det atmosf\xc3\xa6riske trykket, s\xc3\xa5 ved spr\xc3\xb8ytebruk flyter den lett. Hvis v\xc3\xa6ska lekker, som f\xc3\xb8lge av kollaps eller forvitring av hornhinnen, s\xc3\xa5 vil hardheten til \xc3\xb8yet \xc3\xb8ke.\n_START_SECTION_\nKlinisk betydning\n_START_PARAGRAPH_\nGlaukom (gr\xc3\xb8nn st\xc3\xa6r) er en tilstand der \xc3\xb8kt eller nedsatt produksjon av kammervann f\xc3\xb8rer til \xc3\xb8kt intraokul\xc3\xa6r tensjon. \xc3\x98kt motstand mot kammervannavl\xc3\xb8p kan skyldes anomalier i trabekelverket. Trabekelverket kan ogs\xc3\xa5 \xc3\xb8delegges ved skade eller sykdom i regnbuehinnen. \xc3\x98kt intraokul\xc3\xa6rt trykk er likevel verken tilstrekkelig eller n\xc3\xb8dvendig for \xc3\xa5 utvikle et prim\xc3\xa6rt \xc3\xa5penvinklet glaukom, selv om det er en stor risikofaktor. Ukontrollert glaukom pleier \xc3\xa5 f\xc3\xb8re til synsfelttap og i siste instans blindhet.'